**UPUTE ZA PRIJAVITELJE**

**za dodjelu bespovratnih potpora za izradu projektne dokumentacije u 2016. godini za projekte koji će se financirati sredstvima EU**

**I. CILJEVI PROGRAMA KOJIMA PROJEKT MORA DOPRINIJETI:**

* Cilj dodjele bespovratnih potpora za troškove izrade projektne dokumentacije za projekte koji će se financirati sredstvima EU u programskom razdoblju 2014. - 2020. godine je pomoć gradovima i općinama na području Zagrebačke županije u pripremi projektne dokumentacije za prijavu razvojnih i kapitalnih projekata na natječaje za financiranje sredstvima EU.

**II. PRIHVATLJIVOST PRIJAVITELJA**

* Prihvatljivi prijavitelji su jedinice lokalne samouprave s područja Zagrebačke županije koje imaju do prijave na javni poziv ugovoren/naručen ili izrađen dokument koji je sastavni dio projektne dokumentacije.

**III. PRIHVATLJIVE AKTIVNOSTI I TROŠKOVI**

* Prihvatljive aktivnosti su izrada projektne dokumentacije koja je potrebna prijavitelju za prijavu razvojnih i kapitalnih projekata na natječaje za financiranje sredstvima EU.
* **Projektna dokumentacija uključuje**:

**a) Pojedinačne dokumente:**

* + Studija izvodljivosti
	+ Studija procjene utjecaja na okoliš ili Elaborat ocjene o potrebi procjene utjecaja na okoliš,
	+ Analiza troškova i koristi,
	+ Izvedbeni projekt,
	+ Građevinska dozvola/potvrda glavnog projekta,
	+ Glavni projekt.

**b) Skupne dokumente:**

* + Kombinacija pojedinačnih dokumenata (npr. Studija izvodljivosti s analizom troškova i koristi),
	+ Kombinacija pojedinačnih dokumenata s ostalim potrebnim dokumentima (npr. studija predizvodljivosti, troškovnik za radove, tehnička specifikacija za opremu, lokacijska dozvola, idejni projekt, idejno rješenje, projektni zadatak, projektna ideja…)
* Prihvatljivi troškovi su svi izdaci koji se odnose na izradu dokumenta iz Projektne dokumentacije, a čija je izrada ugovorena od 1. lipnja 2015. godine do dana podnošenja prijave na Javni poziv, a dokazivat će se kao original ili ovjerena kopija računa i izvod o plaćanju
* Odobreni iznos financiranja za ugovorenu izradu projektnog dokumenta može se isplatiti u roku 15 dana od potpisivanja ugovora, a prijavitelj je dužan prije isplate predati Županiji instrumente osiguranja koji će se utvrditi ugovorom o sufinanciranju izrade projektnog dokumenta, a kao jamstvo za namjensko trošenje odobrenog iznosa financiranja.
* Korisnici sredstava ne mogu ostvariti sredstva u slučaju ne ispunjenja preuzetih obveza po ranije zaključenim ugovorima sa Županijom i/ili postojanja bilo kakvih dugovanja prema Županiji.

**IV. MAKSIMALNA VISINA IZNOSA BESPOVRATNIH POTPORA**

* Maksimalna visina iznosa bespovratne potpore po jednom pojedinačnom dokumentu (a) iz Projektne dokumentacije iznosi do 70.000 kn.
* Maksimalna visia iznosa bespovratne potpore po jednom skupnom dokumentu (b) iz Projektne dokumentacije iznosi do 100.000 kn.
* Maksimalna visina iznosa bespovratne potpore po jednom prijavitelju iznosi 210.000,00 kuna.
* Svaki prijavitelj može prijaviti maksimalno 3 (tri) dokumenta za sufinanciranje iz Projektne dokumentacije (a i b).
* Prijavitelj koji prijavljuje više dokumenata, ne može prijaviti za sufinanciranje više od 2 (dva) dokumenta u okviru istog projekta.
* Visina iznosa bespovratne potpore Projektne dokumentacije za jedinicu lokalne samouprave dodjeljivat će se sukladno indeksu razvijenosti:
	+ JLS II. skupine razvijenosti (50-75%) – 100% iznos potpore,
	+ JLS III. skupine razvijenosti (75-100%) – 80% iznos potpore,
	+ JLS IV. skupine razvijenosti (100-125%) – 60% iznos potpore.
* Odobrena i dodijeljena potpora smatra se potporom male vrijednosti i bespovratna je.
* Davatelj potpore je Zagrebačka županija.

**V. KRITERIJI PRVENSTVA DODJELE BESPOVRATNE POTPORE ZA IZRADU PROJEKTNE DOKUMENTACIJE**

* Kriteriji prvenstva dodjele bespovratne potpore za izradu projektne dokumentacije su:
1. Ostvareni broj bodova sukladno stupnju pripremljenosti projekta za prijavu na temelju popisa pojedinačne projektne dokumentacije (a):

|  |  |
| --- | --- |
| nedostaje samo 1 dokument | 30 bodova |
| nedostaju 2 dokumenta | 20 bodova |
| nedostaju 3 dokumenta | 10 bodova |
| nedostaje više od 3 dokumenta | 0 bodova |

1. Ostvareni broj bodova sukladno dokumentu koji se prijavljuje:
	* Pojedinačni dokumenti

|  |  |
| --- | --- |
| Studija izvodljivosti  | 30 bodova |
| Studija procjene utjecaja na okoliš ili Elaborat ocjene o potrebi procjene utjecaja na okoliš, | 25 bodova |
| Analiza troškova i koristi | 20 bodova |
| Izvedbeni projekt | 15 bodova |
| Građevinska dozvola/potvrda glavnog projekta | 10 bodova |
| Glavni projekt | 5 bodova |

* + Skupni dokumenti

|  |  |
| --- | --- |
| Kombinacija pojedinačnih dokumenata  | 25 bodova |
| Kombinacija pojedinačnih dokumenata s ostalim potrebnim dokumentima  | 20 bodova |

1. Redoslijed podnošenja prijave ukoliko dva ili više dokumenta imaju jednaki broj bodova.
* Pravo na dodjelu potpore mogu ostvariti prijavitelji za dokument koji ostvari minimalno 20 bodova.

**VI. NAČIN PRIJAVE ZA SUFINANCIRANJE IZRADE PROJEKTNE DOKUMENTACIJE**

* Prijava se podnosi isključivo na propisanom obrascu.
* Za svaki dokument iz Projektne dokumentacije (a i b) za koji se traži potpora, prijava se podnosi na zasebnom obrascu (npr. ako se traži bespovratna potpora za izradu Studije izvodljivosti kao pojedinačnog dokumenta (a) i Idejnog, glavnog i izvedbenog projekta kao skupnog dokumenta (b), potrebno je ispuniti dva obrasca za prijavu, neovisno da li se radi o dokumentima unutar istog projekta).

**VII. OBVEZA POSTUPANJA SUKLADNO UPUTAMA I TEKSTU JAVNOG POZIVA**

* Prijavitelji su obvezni prijavu za dodjelu bespovratnih potpora za pokriće dijela troškova izrade projektne dokumentacije izraditi sukladno ovim uputama i tekstu javnog poziva. Prijavitelji su obvezni ispuniti prijavu na obrascu za prijavu. Uz prijavu su obvezni dostaviti svu potrebnu dokumentaciju. Obrazac za prijavu dostupan je na službenoj mrežnoj (web) stranici Zagrebačke županije.
* Prijava izrađena suprotno tekstu Javnog poziva i ovim Uputama smatrat će se neprihvatljivom i kao takva se neće razmatrati. Nepotpune prijave, prijave zaprimljene izvan roka i prijave zaprimljene nakon iskorištenja sredstava osiguranih u Proračunu neće se razmatrati.

**VIII. PREGLED I OCJENA PRIJAVA**

* Pregled i ocjenu pristiglih prijava na javni poziv, te prijedlog Odluke o odabiru projekata i dodjeli sredstava izvršit će Upravni odjel za fondove Europske unije, regionalnu i međunarodnu suradnju Zagrebačke županije.
* Povjerenstvo za odabir programa/projekata imenovano odlukom Župana, daje mišljenje na prijedlog navedene Odluke na temelju kojega Župan donosi Odluku o odabiru projekata i dodjeli sredstava za sufinanciranje izrade projektne dokumentacije za projekte koji će se financirati sredstvima EU.

KLASA: 302-02/16-02/05

URBROJ: 238/1-20-16-116

Zagreb, 14. listopada 2016.